KOMMISSIONEN FOR DE EUROPÆISKE FÆLLESSKABER 
Bruxelles, den 09.03.1998 
KOM(1998) 133 endelig udg. 
MEDDELELSE FRA KOMMISSIONEN TIL RÅDET 
vedrørende programmet for foranstaltninger, der skal træffes for at fremme anvendelsen 
af høFfibre for perioden fra september 1998 til august 2000 

MEDDELELSE FRA KOMMISSIONEN TIL RÅDET 
vedrørende programmet for foranstaltninger, der skal træffes for at fremme anvendelsen 
af hørfibre for perioden fra september 1998 til august 2000 
MEDDELELSENS FORMÅL 
1. I artikel 2 i forordning (EØF) nr. 1308/70 om den fælles markedsordning for hør 
og hamp1, senest ændret ved forordning (EF) nr. 3290/942, fastsættes, at der kan 
træffes to typer fællesskabsforanstaltninger til fremme af anvendelsen af 
europæisk kvalitetshør: oplysningskampagner og søgning af nye 
afsætningsmuligheder og forbedrede produkter. Foranstaltningerne vedtages af 
Kommissionen, som meddeler Rådet det program, den agter at gennemføre. 
2. Denne meddelelse indeholder programmet for de foranstaltninger, Kommissionen 
agter at gennemføre i perioden fra september 1998 til august 2000. 
BEGRUNDELSE FOR DE PLANLAGTE FORANSTALTNINGER 
Den uafhængige evaluering af det foregående program (1995-1997) har vist, at en 
kampagne for et mærke, der identificerer et kvalitetsprodukt, som er karakteriseret ved 
innovation, er det vigtigste instrument til at opretholde europæisk kvalitetshørs plads i 
tekstilsektoren og styrke dets stilling på markedet. Evalueringen gav navnlig anledning til 
følgende konstateringer: 
En effektiv kampagne skal være centreret om fremhævelse af det kollektive 
mærke 'Masters of Linen'. 
Hvis det kollektive mærke skal bekræftes som en henvisning til europæisk 
kvalitetshør, må det karakteriseres: i det foreliggende tilfælde er det de 
innoverende egenskaber (indtrykket ved berøring, udseendet, soliditeten, den 
naturlige karakter sammen med den lette vedligeholdelse og for en del af 
markedet krølfriheden), der må fremhæves. For en dels vedkommende er disse 
egenskaber allerede defineret; i andre tilfælde er de under undersøgelse. 
Der er en mangel på informationer i distributionssektoren vedrørende det 
kollektive mærke. 
Disse elementer gør det muligt at angive retningen for den kampagne, der skal 
iværksættes: Der lægges således stor vægt på udnyttelse af europæisk kvalitetshørs image 
og fremme af det kollektive mærke 'Masters of Linen' (pr, udstillinger mv.). Udnyttelse 
af resultaterne af forskning vedrørende de innoverende egenskaber støtter disse 
prioriterede områder. 
1 EFT L 146 af 4.7.1970. 
2 EFT L 349 af 31.12.1994. 
-2-
På grundlag af en analyse af markedet og ovennævnte evaluering anser Kommissionen 
det for nødvendigt at sikre videreførelsen af informationen om europæisk kvalitetshør: 
I. Strategien med udnyttelse af produktets image, som bygger på den anerkendelse 
og bekendthed, som mærket 'Masters of Linen' (der identificerer europæisk 
kvalitetshør), nyder, må videreføres, hvis den skal bevare sin fulde effektivitet. 
II. Tilstedeværelse af europæisk kvalitetshør identificeret ved mærket på de mest 
repræsentative udstillinger i tekstilsektoren er et afgørende element i ovennævnte 
strategi. 
III. Det er nødvendigt at reducere informationsunderskuddet i distributionssektoren 
ved hjælp af veltilpassede pr-foranstaltninger. 
IV. Videreførelse af den gjorte indsats for at bekræfte tilstedeværelsen af europæisk 
hør i erhvervskredse takket være en fortsættelse af de afsætningsfremmende 
programmer er en klar reaktion i en situation med konjunkturer, der er mindre 
gunstige for hør, navnlig som følge af den øgede konkurrence fra kinesisk og 
centraleuropæisk hør. Disse konjunkturer er imidlertid generelt et tegn på, at der 
er mulighed for at påbegynde en tilbagevenden til naturfibre. 
V. Denne konkurrence fra produkter af mindre kvalitet, der tilbydes til meget lave 
priser, udgør en udfordring for europæisk kvalitetshør, som kun vil kunne 
imødegås takket være en øget informationsindsats. 
FINANSIERING 
Der regnes med et beløb på 7 mio. ECU til kampagnen 1998-2000. Dette beløb deles op 
på det første år, 1998 (3,5 mio. ECU) og det andet år, 1999 (3,5 mio. ECU). 
FORESLÅEDE FORANSTALTNINGER 
På grundlag af det foregående og den omtalte evaluering foreslår Kommissionen at 
gennemføre følgende foranstaltninger inden for information, udbredelse af 
forskningsresultater og evaluering. Disse foranstaltninger skal gennemføres i EU og 
USA, hvor foranstaltningerne under de foregående programmer skal videreføres. 
Afsætningsmulighederne er rent faktisk tæt knyttet til det nordamerikanske marked, idet 
dette marked skønnes at udgøre 50% af det endelige forbrug af europæisk kvalitetshør. 
Til orientering kan nævnes, at EU's eksport til dette marked steg med 23% for stof og 
25% for linned mellem 1990 og 1996. 
Information 
pr 
1. Af ovennævnte grunde er fremhævelse af mærket for europæisk kvalitetshør hos 
modeskabere (vævere og designere) et af programmets hovedmål. Denne målgruppe bør 
derfor bevidstgøres ved hjælp af pr-foranstaltninger rettet mod designere og vævere med 
udnyttelse af diverse begivenheder såsom modeopvisninger og designkonkurrencer. 
Budget: 2 500 000 ECU (EU 2 000 000 ECU, USA 500 000 ECU). 
2. Fortsat fremme af det kollektive mærke 'Masters of Linen' i distributionsleddet er 
ligeledes et prioriteret mål. Dette skal ske ved hjælp af aktioner hos vævere og 
konfektionsvirksomheder foruden i distributionsleddet. Disse foranstaltninger vil munde 
ud i kommunikation rettet mod forbrugerne. 
Budget: 900 000 ECU (EU 700 000 ECU, USA 200 000 ECU). 
Begivenheder 
1. Udnyttelse af europæisk hørs image sker også gennem afholdelse af konferencer, 
deltagelse i seminarer og begivenheder vedrørende mode og dekoration. 
Budget: 700 000 ECU (EU 400 000 ECU, USA 300 000 ECU). 
2. Endvidere skal støtten til udbuddet fortsat udnytte relevante hjælpemidler, hvoraf 
nogle allerede er blevet anvendt, f. eks. tendenshæfter, deltagelse i seminarer, stande på 
de mest relevante tekstiludstillinger (som afholdes i den af programmet omfattede 
periode) og stofsamlingen. 
Budget: 1 100 000 ECU (EU 900 000 ECU, USA 200 000 ECU). 
Reklame 
Det er nødvendigt fortsat at støtte de afsætningsfremmende foranstaltninger ved hjælp af 
passende reklame i de vigtigste fagtidsskrifter samtidig med deltagelse i 
tekstiludstillinger og diverse pr-kampagner rettet mod distributionsleddet. 
Reklamekampagnen rettet mod erhvervskredsene vil udnytte de ledende professionelle 
medier i tekstil- og beklædningsbranchen i Europa og USA. 
Budget: 500 000 ECU (EU 350 000 ECU, USA 150 000 ECU). 
Pædagogiske foranstaltninger 
Kommissionen anser det for hensigtsmæssigt at videreføre de foranstaltninger, der hidtil 
er blevet gennemført i denne forbindelse. De vil blive baseret på en teknisk brochure og 
en ajourført teknisk videokassette, en videokassette beregnet til distributionsleddet, en 
CD-ROM og vil blive gennemført i forbindelse med foredrag for lærere og studerende på 
tekniske skoler, teknikere og involverede i distributionsleddet. 
Budget: 400 000 ECU (EU 300 000 ECU, USA 100 000 ECU). 
Udnyttelse af forskningens resultater 
Formålet hermed er at udnytte forbedringen af produkternes kvalitet takket være grupper 
for anvendt forskning, der omfatter tekniske centre, vævere og forædlere. Disse 
foranstaltninger vil munde ud i kommunikation til erhvervskredsene. 
Budget: 600 000 ECU (EU 500 000 ECU, USA 100 000 ECU). 
h 
Evaluering 
Kommissionen vil søge råd hos en ekstern konsulent med henblik på gennemførelse af en 
ekstern evaluering af hver af de gennemførte foranstaltninger. 
Budget: 300 000 ECU. 
DIVERSE 
1. Kommissionen vil sørge for, at Fællesskabets finansielle deltagelse nævnes i alt 
salgsfremmende materiale, der produceres og udsendes, og i forbindelse med alle 
begivenheder eller meddelelser under det afsætningsfremmende program. 
2. Kommissionen forbeholder sig ret til at revidere og tilpasse dette program i lyset 
af resultaterne af den samlede evaluering, der vil blive foretaget i løbet af 1998 
for alle de afsætningsfremmende programmer, som forvaltes af Kommissionen. 
Ændringer eller tilpasninger kan ligeledes blive nødvendiggjort af budgetmæssige 
bindinger eller på grundlag af informationer om resultaterne af det igangværende 
mellemliggende program. I tilfælde af væsentlige ændringer vil Rådet straks blive 
informeret. 
SAMMENFATTENDE OVERSIGT OVER DE PLANLAGTE 
FORANSTALTNINGER (I ECU) 
Fordeling af budgettet Fordeling i % 
Information 
1. Udnyttelse af produktets image 
2. Fremme af mærket 
3. Begivenheder 
4. Støtte af udbuddet 
5. Reklame 
6. Pædagogiske foranstaltninger 
Udnyttelse af forskningens resultater 
Evaluering 
I ALT 2 500 000 36 % 
900 000 13% 
700 000 10 % 
1100 000 15% 
500 000 7 % 
400 000 6 % 
600 000 9 % 
300 000 4 % 
7 000 000 100 % 

ISSN 0254-1459 
KOM(98) 133 endelig udg. 
DOKUMENTER 
DA 03 02 10 
Katalognummer : CB-CO-98-134-DA-C 
ISBN 92-78-31773-X 
Kontoret for De Europæiske Fællesskabers Officielle Publikationer 
L-2985 Luxembourg